નવી દિલ્હી : સરકારે દેશની સૌથી મોટી વાણિજ્યિક બેંક ભારતીય સ્ટેટ બેંક સહિત સરકારી અને ખાનગી બેંકોને નિર્ધારિત સંખ્યાથી વધારે રોકડ લેવડદેવડ કરવા પર ચાર્જ લગાવવા અંગે ફરીથી વિચાર કરવા માટે જણાવ્યું છે. અધિકારીક સુત્રોએ કહ્યું કે સ્ટેટ બેંકના બચત ખાતામાં લઘુતમ રકમ વધારવાનાં નિર્ણય અંગે પણ પુનર્વિચાર કરવા માટે કહેવામાં આવ્યું છે. સ્ટેટ બેંકની સાથે જ ખાનગી ક્ષેત્રની આઇસીઆઇસીબેંક અને એચડીએફસી, એક્સિસ સહિતની બેંકોને એટીએમ સહિતનાં ચાર્જ લગાવવાનાં નિર્ણયની પુનસમીક્ષા કરવા માટે કહ્યું છે.